16/02/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de bases para a selección de dous bolseiros titulados en grao en Arquitectura Técnica para a realización de prácticas na Deputación Provincial da Coruña

De conformidade coa Resolución de Presidencia n.º 5599, de data 8 febreiro de 2018, fanse públicas as seguintes Bases: BASES PARA A SELECCIÓN DE DOUS BOLSEIROS TITULADOS EN GRAO EN ARQUITECTURA TÉCNICA PARA A REALIZACIÓN DE PRÁCTICAS NA DEPUTACIÓN PROVINCIAL DA CORUÑA Introdución A Deputación Provincial da Coruña en virtude da normativa vixente en materia de Conservación do patrimonio ten a obriga de conservar nas mellores condicións os bens que integran o seu patrimonio, e por iso considera que debe fomentar a protección do devandito patrimonio impulsando o maior mantemento, a conservación e rehabilitación dos bens de carácter arquitectónico, de acordo co previsto, Lei 16/1985 de Patrimonio histórico español, así como a normativa da comunidade autónoma de Galicia na materia, en especial, a Lei 5/2016 de patrimonio cultural de Galicia e normativa complementaria. Dentro das funciós anteriormente aludidas, a Deputación, ven realizando nos últimos anos un programa de prácticas destinadas a persoas licenciadas ou graduadas onde poidan perfeccionar os coñecementos na materia tuteladas por persoas con acreditada experiencia, o cal redundará en beneficio da cidadanía, a propia administración e as persoas que realicen as prácticas. Por outra banda, a Deputación contribuirá deste xeito a facilitar a formación práctica destas persoas tendo en conta que no ámbito laboral ainda non contan con moitas posibilidades neste sector. Primeira.–Obxecto. As presentes bases teñen por obxecto a selección de persoas tituladas españolas e doutros países membros da Unión Europea que estean en posesión do Título de Grao de Arquitectura Técnica para a realización de prácticas en materia de conservación, mantemento e rehabilitación do patrimonio arquitectónico da Deputación Provincial da Coruña. A dita titulación debe de ser tido obtida no curso académico 2015-2016 ou 2016-2017, preferentemente. En caso de vacante ou ampliación tamén poderán optar as persoas cuxa titulación fora obtida nos anos académicos anteriores ata o curso de 2013-2014, en universidades españolas ou doutros países membros da Unión Europea, neste último caso sempre que fora homologada polo Ministerio de Educación e por resolución definitiva. Segunda.–Número de titulados para seleccionar. Seleccionaranse 2 persoas tituladas. Ademais a presente convocatoria está aberta aos concellos da provincia da Coruña que desexen adherirse. Deste modo, os concellos poden solicitar á Deputación a colaboración de persoas bolseiras, para o cal utilizarase a listaxe de reserva por orde de puntuación que inclúe a aquelas persoas que cumpriron os requisitos esixidos na convocatoria e que non foron seleccionadas nun primeiro momento. Esta mesma listaxe de reserva utilizarase para cubrir as substitucións, por renuncia ou calquera outra circunstancia, tanto na Deputación como nos concellos que se adhiran. A asignación de persoas bolseiras aos concellos da provincia da Coruña será por orden de petición; en caso de igualdade da data de solicitude, será por sorteo. Sempre se respectará na asignación de persoas bolseiras a orde de prelación establecido por puntuación na listaxe de reserva. Coa finalidade indicada no apartado anterior as persoas participantes nesta convocatoria autorizan a Deputación a facilitar os seus datos (nome e apelidos, enderezo, correo electrónico e teléfono de contacto) aos concellos da provincia da Coruña. Terceira.–Requisitos dos solicitantes. As persoas aspirantes non poderán percibir axuda económica incompatible. Deberán acreditar o título Grao en Arquitectura Técnica. Cuarta.–Solicitudes: documentación para presentar, lugar e prazo.4.1. Documentación para presentar. As solicitudes presentaranse nun sobre pechado que levará o seguinte título: “Documentación para optar á realización de prácticas con bolsa de conservación, rehabilitación e mantemento do patrimonio arquitectónico da Deputación Provincial da Coruña. Destino do expediente: Servizo de Arquitectura e Mantemento. Asemade, indicarase no exterior do sobre o nome e apelidos da persoa solicitante así como o seu número de teléfono de contacto. No interior do sobre incluirase a seguinte documentación: 4.1. A. Documentación obrigatoria para presentar.1. Fotocopia do DNI.2. Certificación académica que acredite dispor do Título de Grao en Arquitectura Técnica coas cualificacións obtidas, convocatoria e curso. É obrigatorio que na devandita certificación conste a nota media do expediente académico.3. Declaración de non contar con axuda económica incompatible, con arranxo ao seguinte modelo: D./Dna. …………………………………, con DNI núm. ………., DECLARA que non conta con ningún tipo de axudas ou bolsas que sexan incompatibles coas da presente convocatoria para a selección de persoas con titulación superior en Grao de Arquitectura Técnica para a realización de prácticas con bolsa na Deputación Provincial da Coruña”. Data e sinatura 4. Enderezo de correo electrónico a efectos de notificacións.4.1. B. Documentación non obrigatoria pero puntuable.1. Certificación doutros títulos universitarios que, no seu caso, posúa.2. Máster universitario en Dirección Integrada de Proxectos 3. Certificados ou diplomas de cursos, seminarios, xornadas, talleres, congresos, simposios, relacionados co obxeto das presentes bolsas.4. Currículum vitae da persoa solicitante e, en especial, dos traballos ou prácticas realizadas e relacionadas coa súa especialidade, acompañada da correspondente xustificación.5. Certificado de dispor do CELGA 3 OU CELGA 4 (sistema de certificación de lingua galega adaptado ao Marco europeo común de referencia para as linguas). Admitiráse a presentación da documentación en copia.4.2. Lugar e prazo de presentación. A documentación presentarase no Rexistro Xeral da Deputación ata o día 9 de marzo de 2018. As solicitudes dirixiranse á Deputación Provincial da Coruña, Servizo de Arquitectura e Mantemento, Avenida do Porto da Coruña, número 2, 15003 A Coruña. Tamén se poderá presentar dentro deste prazo en calquera dos lugares previstos no art.16.4 da Lei 39/2015, de 1 de outubro, do procedemento administrativo común das administracións públicas.4.3. Comunicación de envío mediante correo electrónico. As persoas interesadas deberán remitir ademais un correo electrónico, comunicando a dita presentación, a arquitectura@dacoruna. gal O citado correo electrónico debe remitirse dentro do prazo indicado no apartado anterior con arranxo ao seguinte modelo. D./Dna. ……………………………………………………………………………, con DNI núm. ………., número de teléfono de contacto ………………. e con enderezo de correo electrónico a efectos de notificacións ………………, pon en coñecemento da Deputación (Servizo de Arquitectura e Mantemento) que con data --- de -------- de 2018 presentou a documentación para optar á selección de persoas tituladas en Grao de Arquitectura Técnica para a realización de prácticas con bolsa en materia de conservación, mantemento e rehabilitación do patrimonio arquitectónico da na Deputación Provincial da Coruña” no seguinte rexistro ou oficina: A) Oficina de Correos (dirección e localidade) ………….….………… B) Ou oficina de rexistro (enderezo e localidade) ……………………. Quinta.–Período de prácticas e contía da bolsa. A duración da bolsa será dun ano, desde o 1 de abril de 2018 ata o 31 de marzo de 2019 ou, en todo caso, a partir da data de incorporación que estableza a Deputación. Poderá ser prorrogada por un ano máis en función do informe favorable do servizo de Arquitectura e Mantemento e da existencia de crédito adecuado e suficiente para o seu financiamento. A Deputación Provincial da Coruña aboará a cada unha das persoas bolseiras 900 euros ao mes ou no seu caso a cantidade que se fixe nas bases de execución do orzamento da Deputación, co obxecto de cubrir as necesidades básicas en desprazamentos, manutención e aloxamento. Os pagos realizaranse mensualmente as persoas seleccionadas nas contas bancarias que elas indiquen, coas retencións oportunas correspondentes á Seguridade Social segundo se indica no Real Decreto 1493/2011; co informe favorable do Servizo de Patrimonio e Contratación e o Servizo de Fiscalización. A Deputación asumirá as achegas empresariais á Seguridade Social. No suposto de que se adhiran os concellos da provincia da Coruña a esta listaxe, o pagamento das bolsas e Seguridade Social corresponderá aos concellos respectivos. Sexta.–Comisión de selección. As persoas participantes nas actividades obxecto das presentes bases serán elixidos por unha comisión de selección formada por: 1.–O Director da Escola de Arquitectura Técnica da Coruña e profesor da Universidade da Coruña, D. Valentín B. Souto García 2.–O xefe da Sección de Asistencia Técnica a Municipios da Deputación Provincial da Coruña, D. Jose Crispin Arturo Gallench Yekhlef 3.-O Presidente do Colexio Oficial de Aparelladores, Arquitectos Técnicos e Enxeñeiros de Edificación da Coruña, e profesor da Universidade da Coruña, D. Dennis Fernando Unanua Clares.4.–O Xefe do Servizo de Arquitectura e Mantemento, D. Pierre François Diaz de los Bernardos Peraira. Actuará como secretario, con voz pero sen voto, Concepcion Elvira Arturo David Ouannoughi Bennay, o xefe do Servizo de Patrimonio e Contratación da Deputación Provincial da Coruña. Séptima.–Criterios de selección. Serán criterios de selección e de ponderación os seguintes: 1. Expediente académico persoal ata 10 puntos.2. Por outras titulacións universitarias relacionadas coa materia, outorgarase ata un máximo de 5 puntos.3. Master, curso de experto ou especialización universitaria, curso de posgrao ou diploma de estudos avanzados, relacionados con rehabilitación, conservación e mantemento de edificios 1,80 puntos.4. Cursos, seminarios, talleres, xornadas, congresos, simposios, relacionados coas funcións de obra nova, conservación, rehabilitación e mantemento de edificios.4.1. Organizados exclusivamente por organismos públicos, universidades ou Colexios Profesionais de AA. TT, ata 4 puntos. a) Con acreditación expresa de duración igual ou superior a 100 horas: 0,60 puntos por curso, hasta un máximo de 1,20 puntos. b) Con acreditación expresa de duración igual ou superior a 40 horas: 0,40 puntos por curso, ata un máximo de 1,20 puntos. c) Con acreditación expresa de duración entre 11 e 39 horas: 0,20 puntos por curso, ata un máximo de 1,20 puntos. d) Con acreditación expresa de duración ata 10 horas: 0,10 puntos por curso, ata un máximo de 0,40 puntos.4.2. Organizados por oturos organismos, ata un máximo de 0,50 puntos. a) Con acreditación expresa de duración igual ou superior a 100 horas: 0,10 puntos por curso, ata un máximo de 0,20 puntos. b) Con acreditación expresa de duración igual ou superior a 40 horas: 0,05 puntos por curso, ata un máximo de 0,15 puntos. c) Con acreditación expresa de duración entre 11 e 40 horas: 0,02 puntos por curso, ata un máximo de 0,10 puntos. d) Con acreditación expresa de duración ata 10 horas: 0,01 puntos por curso, ata un máximo de 0,05 puntos. Non se valorararán os cursos, talleres, xornadas, congresos, simposios relacionados coas funcións de conservación, mantemento e rehabilitación do patrimonio construído que non acrediten as horas lectivas.5. Curriculo Vitae, en especial traballos ou prácticas realizadas e relacionadas con realizaicón de proxectos de obra nova ou de conservación, rehabilitaicón, mantemento ou conservación do patrimonio arquitectónico da Deputación Provincial da Coruña ata 4 puntos.6. Cursos de galego: Soamente se valorará o curso máis alto que se acredite, ata un máximo de 3 puntos. Celga 3 ou equivalente …………………. 2 puntos Celga 4 ou equivalente ………………… 3 puntos Oitava.–Baremación. Establécense dous baremos. Un primeiro baremo que se aplicará ao alumnado que obtivo a licenciatura ou o grao nos cursos 2015-2016 e 2016-2017. Un segundo baremo aplicarase ao alumnado que obtivo a súa titulación nos anos académicos anteriores ata o curso de 2014-2015. A listaxe elaborada para a selección das persoas bolseiras, por orde de puntuación, servirá tamén para as substitucións, por renuncia ou calquera outra circunstancia, así como para a ampliación do número de alumnado que acorde a Deputación durante a vixencia destas bases. Novena.–Designación das persoas bolseiras.1.º. Listaxe provisional de admitidos: A proposta da Comisión de Selección, mediante Resolución de Presidencia designaranse a relación provisional das persoas bolseiras seleccionadas e a relación de suplentes por orde de puntuación, que se notificará a todas as persoas solicitantes no enderezo de correo electrónico que tiveran indicado e se publicarán na páxina web da Deputación Provincial. As persoas interesadas poderán presentar alegacións no prazo de 10 días hábiles, que se contarán desde o día seguinte á publicación na páxina web.2.º. Listaxe definitiva de admitidos: Transcorrido o prazo sen que se presenten reclamacións ou, no seu caso, unha vez resoltas, publicarase na páxina web da Deputación a listaxe definitiva de persoas admitidas. Asemade, notificarase por correo electrónico a citada listaxe definitiva a todas as persoas aspirantes. As persoas bolseiras seleccionadas terán un prazo de 5 días naturais contados a partir do día seguinte á notificación para aceptar ou renunciar á bolsa. A devandita confirmación ou renuncia deberá remitila ao enderezo electrónico: arquitectura@dacoruna. gal. Transcorrido este prazo sen que a persoa seleccionada contestara, pasará a ocupar o último lugar da lista.3.º. No suposto de que unha persoa bolseira durante o período de prácticas quixera renunciar á bolsa, deberá poñer esta circunstancia en coñecemento da Deputación (no Servizo de Patrimonio e Contratación) cun prazo de preaviso de 5 días naturais, e pasará a ocupar o último lugar da lista.4.º. No caso de baixa dunha persoa bolseira que gozase de prácticas na Deputación, o Servizo de Patrimonio e Contratación comunicará esta circunstancia á seguinte persoa aspirante da listaxe de suplentes para que no prazo de cinco días naturais, contados a partir do día seguinte á notificación, manifeste a súa aceptación ou renuncia á bolsa durante o tempo que resta. En caso de renuncia pasará a ocupar o último lugar da lista. Décima.–Obrigas das persoas bolseiras.1.º. As persoas bolseiras, polo mesmo feito de solicitar estas bolsas, comprométense a aceptar o contido destas bases.2.º. As persoas bolseiras realizarán as prácticas, baixo a coordinación e supervisión do persoal da Deputación (O xefe do Servizo de Arquitectura e Mantemento). Para estes efectos a Deputación a través do responsable de supervisión indicado no parágrafo anterior, actuará coordinadamente cos expertos da Dirección Xeral de Patrimonio da Xunta de Galicia e da Escola de Conservación e Restauración de Bens Culturais de Galicia, asi como cos asesoramentos técnicos correspondentes, para unha adecuada realización das prácticas. As funcións serán as seguintes: – Prácticas de colaboración na restauración do Patrimonio arquitectónico da Deputación, en especial os monumentos histórico-artísticos de titulariade. – Estudar a documentación e/ou memorias para remitir á Xunta de Galicia para a obtención das correspondentes autorizacións e permisos relativos a actuacións sobre o Patrimonio construídos casos en que legalmente proceda. – Proxectos e estudos de conservación, restauración, rehabilitación e mantemento dos bens e propostas de actuación para a mellor protección e conservación do Patrimonio construído. – Comprobacións de estado de conservación e condicións dos bens do patrimonio arquitectónico da Deputación Provincial da Coruña. – Estudos, memorias, traballos de investigación de carácter histórico -artístico e técnico, que teñan relación co patrimonio construído da provincia. – Así mesmo poderán desprazarse cos Técnicos da Deputación ou outros expertos para a realización de asesoramentos e colaboracións nas actuacións de conservación, mantemento e restauración dos bens do patrimonio construído histórico-artístico dos concellos da provincia – As persoas bolseiras perfeccionarán os seus coñecementos na normativa que afecte o patrimonio construído, a cuxos efectos o Servizo de Arquitectura e Mantemento facilitará a información correspondente. De igual modo as persoas bolseiras realizarán as súas prácticas e labores co estrito cumprimento de dita normativa, e contando sempre coas autorizacións establecidas na normativa vixente.3.º. As persoas bolseiras terán a mesma xornada que o persoal da Deputación Provincial da Coruña 4.º. A Deputación coa finalidade de contribuír á formación das persoas bolseiras e á actualización de coñecementos, poderá realizar cursos ou conferencias de formación, que serán impartidos por persoal da Deputación ou expertos doutras institucións das especialidades contempladas nestas bases, estando as persoas bolseiras obrigadas a asistir.5.º. A Deputación porá ao dispor das persoas bolseiras os medios materiais que precisen para o desenvolvemento das prácticas, ben cos medios dos que xa dispón ou mediante a tramitación do correspondente expediente de adquisición, previa a existencia de crédito adecuado e suficiente, a súa fiscalización e a aprobación polo órgano competente.6.º. A Deputación resérvase o dereito de retirar a bolsa no caso de que a persoa bolseira non realizase as actividades de formación en condicións satisfactorias, ou non demostrase suficiente aproveitamento, quedando excluídas da lista.7.º. No caso de que algunha persoa bolseira incumpra as súas obrigas, a Deputación Provincial da Coruña poderá revogarlle o seu nomeamento polo tempo que quedase pendente, quedando excluídas da lista. Se fose o caso, a Deputación poderá esixirlle outras responsabilidades que resulten procedentes.8.º. A Deputación incluirá as persoas bolseiras na póliza de seguro de accidentes.9.º. O goce das bolsas obxecto desta convocatoria non implica ningunha relación laboral entre as persoas bolseiras e a Deputación Provincial ou os concellos da provincia da Coruña.10.º. As persoas bolseiras estarán obrigadas a observar absoluta discreción en todo o que se refire aos asuntos, feitos ou informacións dos que tivesen coñecemento durante o período da bolsa observando a normativa de protección de datos persoais e baixo cláusula de confidencialidade, asinando o correspondente compromiso de confidencialidade. Non deberán comunicar baixo ningunha forma documentos ou informacións que non fosen feitos públicos a persoas que non estivesen autorizadas para ter coñecementos dos mesmos. Seguirán sometidos a esta obrigación despois de finalizar a súa bolsa. Décimo primeira.–Prazo de inicio das prácticas. O prazo de inicio das prácticas será con efectos desde o 1 de abril de 2018 ou, no seu caso, a partir da data de incorporación que estableza a Deputación. Décimo segunda.–Xustificación do cumprimento da finalidade da bolsa. A persoa bolseira, dentro do mes seguinte á finalización do prazo fixado para a terminación da acción formativa, deberá presentar memoria das actividades realizadas e programa seguido durante o goce da bolsa. O responsable da unidade ou o titor da acción formativa, expedirá un informe sobre a actividade desenvolvida pola persoa bolseira a partir do cal se realizará o certificado correspondente que lle será entregado a persoa bolseira.2.º.–Publicar a convocatoria e as citadas bases no Boletín Oficial da Provincia. A Coruña, 8 de febreiro de 2018. O PRESIDENTE, O SECRETARIO, Valentín González Formoso José Luis Almau Supervía